Apstiprināts

SIA „Jēkabpils reģionālā slimnīca”

Iepirkumu komisijas 2021.gada 15.novembra sēdē

(prot. Nr.01/2021/49MS)

**Iepirkuma**

**,,Medicīnisko gultu un procedūru galdu piegāde”**

Identifikācijas nr. Nr. JRS 2021/49MS

**noteikumi**

Iepirkumu organizē un realizē ar SIA „Jēkabpils reģionālā slimnīca” valdes priekšsēdētājas 2021.gada 17.februāra rīkojumu Nr.31 izveidota pastāvīgā Iepirkumu komisija.

Ņemot vērā faktisko situāciju Jēkabpils reģionālajā slimnīcā, kad strauji palielinās covid-19 pacientu skaits, t. sk., tādu, kuriem slimības gaita ir smaga, un kuriem vitāli ir nepieciešama intensīvā terapija, slimnīca steidzami palielina intensīvās terapijas covid gultu skaitu par četrām vienībām. Tā rezultātā nepieciešams iegādāties četras multifunkcionālās gultas, četrus pacientu skapīšus un četrus procedūru galdus.

Minētie apstākļi ir uzskatāmi par neparedzamiem ārkārtas apstākļiem, kuri iziet ārpus normālas ekonomiskās un sociālās situācijas robežām un kuru dēļ slimnīcai radusies steidzama nepieciešamība veikt iepirkumu neparedzamo ārkārtas apstākļu izraisīto seku novēršanai, jo ārstniecības iestādē uzņemto covid-19 pacientu skaits palielinās un jāiepērk iekārtas, kas būtiski palielinātu covid-19 pacientu ar smagu slimības gaitu medicīniskās aprūpes kvantitāti un kvalitāti.

Turklāt Ministru kabinets 2021.gada 9.oktobrī ir izdevis rīkojumu Nr. 720, ar kuru valstī no 2021.gada 11.oktobra līdz 2022.gadam 11.janvārim ir izsludināta ārkārtas situācija.

Tāpat tiek plānots piešķirt līdzekļus pasākumu īstenošanai, kas nepieciešami stacionārās ārstniecības iestādēs, kas veic covid- 19 pacientu ārstēšanu, tostarp, arī Jēkabpils reģionālajā slimnīcā, lai, ņemot vērā esošo epidemioloģisko situāciju, saslimušo ar covid-19 infekciju un stacionēto covid-19 pacientu skaitu, nodrošinātu pacientu ārstēšanu intensīvajā terapijā un iegādātos papildu medicīnisko aprīkojumu.

[Iepirkuma plānotā līgumcena](file:///C%3A%5Cta%5Cid%5C287760#p8) par četrām multifunkcionālajām gultām, četriem pacientu skapīšiem un četriem procedūru galdiem ir 29540.00 euro bez PVN, līdz ar to piemērojama ,,mazā,, sarunu procedūra, iepriekš nepublicējot paziņojumu par līgumu, saskaņā ar Publisko iepirkumu likuma 9.panta 21.daļas 1.punktu, kas nosaka, ka Pasūtītājs ir tiesīgs nepiemērot Publisko iepirkuma likuma 9.panta sestās un astotās daļas noteikumus, ja iepirkums atbilst Publisko iepirkuma likuma 8. panta septītās daļas nosacījumiem, kas, savukārt, pieļauj sarunu procedūras piemērošanu, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot iepirkuma procedūru.

Iepirkums tiek organizēts Publisko iepirkumu likuma (PIL) 9.panta 21.daļas 1.punktā noteiktajā kārtībā.

**1.** **Pasūtītājs**

|  |  |
| --- | --- |
| Pasūtītāja nosaukums | SIA „Jēkabpils reģionālā slimnīca” |
| Adrese | Andreja Pormaļa iela 125, Jēkabpilī, LV-5201 |
| Reģ.Nr. | 50003356621 |
| Kontaktpersona, tālruņa Nr.  | Tehniskās specifikācijas jautājumos: medicīnas iekārtu inženiere Katerina Dobiļevska, tālrunis 26329324Noformēšanas un juridiskos jautājumos: juriste Ilze Zīberga, tālr. 68206715 |
| E-pasts | info@jrslimnica.lv  |
| Mājas lapa | [www.jrslimnica.lv](http://www.jekabpilsrs.lv/)  |

**2. Iepirkuma priekšmets**

|  |  |
| --- | --- |
| Iepirkuma priekšmets | Medicīnisko gultu un procedūru galdu piegāde |
| Iepirkuma identifikācijas numurs | JRS 2021/49MS |
| CPV kods | 33192000-2 (Medicīniskās mēbeles) |
| Vērtēšanas kritērijs | Zemākā kopējā cena (bez PVN) katrā iepirkuma priekšmeta daļā |
| Iepirkums ir sadalīts 2 (divās) iepirkuma daļās | 1.daļa Multifunkcionālo pacientu gultu un skapīšu piegāde;2.daļa Procedūru galdu piegāde. |
| Līguma izpildes termiņš  | 2 (divas) nedēļas no līguma noslēgšanas dienas |
| Tehniskā specifikācija | Tehniskās specifikācijas prasības noteiktas 1.un 2.pielikumā |

**3. Piedāvājumu iesniegšanas termiņš: līdz 2021.gada 22.novembrim (ieskaitot).**

4. Pretendents ir tiesīgs iesniegt tikai vienu piedāvājuma variantu.

**5. Iepirkuma priekšmets**

* 1. Iepirkuma priekšmets ir medicīnisko gultu un procedūru galdu piegāde, saskaņā ar Tehniskās specifikācijas prasībām, kas noteiktas nolikuma 1.un 2.pielikumā.
	2. Līguma izpildes vieta - Andreja Pormaļa iela 125, Jēkabpilī, LV-5201
	3. Piegāde 2 (divu) kalendāro nedēļu laikā no līguma noslēgšanas.
	4. Iepirkums sadalīts 2 (divās) iepirkuma daļās:
		1. 1.daļa Multifunkcionālo pacientu gultu un skapīšu piegāde;
		2. 2.daļa Procedūru galdu piegāde.
	5. Iepirkuma rezultātā katrā iepirkuma priekšmeta daļā tiks slēgts viens piegādes līgums ar vienu Piegādātāju. Ja pretendents tiks atzīts par uzvarētāju vairākās iepirkuma priekšmeta daļās, tiks slēgts viens piegādes līgums.
1. **Tehniskā specifikācija**

Medicīnisko gultu, skapīšu un procedūru galdu piegāde apraksts norādīts tehniskajā specifikācijā (noteikumu1.un 2.pielikums).

**7. Paredzamā līguma izpildes laiks un kārtība**

7.1. Iepirkuma līguma izpildes laiks ir 2 (divas) kalendārās nedēļas no līguma noslēgšanas dienas, saskaņā ar līguma projekta nosacījumiem (4.pielikums).

7.2. Iepirkuma līgums Pretendentam jāparaksta ne vēlāk kā 5 (piecu) darba dienu laikā pēc tā saņemšanas.

**8. Piedāvājuma noformēšana**

8.1. Piedāvājums iesniedzams elektroniski, iesūtot uz e-pastu: **ilze.ziberga@jrslimnica.lv**

8.2. Piedāvājums un visi tajā iekļautie dokumenti noformējami un iesniedzami tikai valsts valodā (latviešu valodā).

8.3. Piedāvājuma cenas jānorāda ar precizitāti 2 (divas) ciparu zīmes aiz komata. Cenā jāiekļauj visi nodokļi un nodevas, izņemot pievienotās vērtības nodokli. Cenā jābūt ietvertiem visiem izdevumiem, kas pretendentam var rasties iepirkuma līguma izpildes laikā.

**9. Iesniedzamie dokumenti**

9.1.Vadītāja vai tā pilnvarotas personas parakstīts Pretendenta pieteikums dalībai iepirkumā (3.pielikums).

9.2. Aizpildīta tehniskā specifikācija - piedāvājums (1.;2.pielikums), saskaņā ar Pasūtītāja doto formu.

9.3. Pretendentam izsniegtas ražotāja vai pilnvarotā pārstāvja autorizācijas apliecības (vēstules) par tiesībām pārdot medicīniskās gultas, skapīšus un procedūru galdus Latvijā kopija.

9.4. Preču katalogu vai citu informatīvu materiālu (bukletu, brošūru), kurā ir vizuāli redzamas piedāvātās medicīniskās gultas, skapīši un procedūru galdi un to parametru atbilstība specifikācijai vai norāde uz tīmekļa vietni, kurā ir pieejama attiecīgā brošūra.

**10. Pielikumi**

1.;2. pielikums - Tehniskā specifikācija-piedāvājums;

3.pielikums - Pieteikums;

4.pielikums - Līguma projekts.

3.pielikums

iepirkuma „Medicīnisko gultu un procedūru galdu piegāde”,

 Id. Nr. JRS 2021/49MS noteikumiem

**Pieteikums**

 **iepirkumam „Medicīnisko gultu un procedūru galdu piegāde”**

Id. Nr. JRS 2021/49MS

|  |  |
| --- | --- |
| Pretendenta nosaukums |  |
| Reģistrācijas Nr.  |  |
| Juridiskā adrese |  |
| Faktiskā adrese, ja tā atšķiras no juridiskās |  |
| Tālrunis |  |
| e-pasts |  |
| Bankas rekvizīti |  |

ar šī pieteikuma iesniegšanu:

* piesakās piedalīties publiskā iepirkumā ,,**Medicīnisko gultu un procedūru galdu piegāde** Identifikācijas Nr. JRS 2021/49MS un ar šo apliecina, ka:
* atzīst sava pieteikuma un piedāvājuma spēkā esamību 30 (trīsdesmit) kalendārās dienas no piedāvājuma iesniegšanas beigu datuma;
* apņemas (ja pasūtītājs izvēlējies šo piedāvājumu) slēgt līgumu atbilstoši līguma projektā ietvertajiem nosacījumiem, Pasūtītāja noteiktajā termiņā;
* izvērtējot savas finansiālās un saimnieciskās spējas, apņemas piegādāt medicīniskās gultas un skapīšus/ procedūru galdusparlīgumcenu, kas ietver iekārtu cenu, piegādi līdz Pasūtītājam un uzstādīšanu, izņemot pievienotās vērtības nodokli (bez PVN):

**Iepirkuma daļā Nr. 1 Multifunkcionālo pacientu gultu un skapīšu piegāde**

|  |  |  |  |
| --- | --- | --- | --- |
| Nosaukums | Daudzums | Cena par vienu vienībuEUR bez PVN | Kopējā summa, EUR bez PVN |
| Multifunkcionālās intensīvās terapijas gultas | 4 |  |  |
| Pacienta piederumu skapītis | 4 |  |  |
| Piedāvātā līgumcena kopā, EUR bez PVN  |  |
| PVN \_\_\_\_\_\_%, EUR |  |
| Kopējā piedāvātā līgumcena, EUR ar PVN  |  |

**Iepirkuma daļa Nr. 2 Procedūru galdu piegāde**

|  |  |  |  |
| --- | --- | --- | --- |
| Nosaukums | Daudzums | Cena par vienu vienībuEUR bez PVN | Kopējā summa, EUR bez PVN |
| Procedūru galdi | 4  |  |  |
| PVN \_\_\_\_\_\_%, EUR |  |
| Kopējā piedāvātā līgumcena, EUR ar PVN  |  |

Atzīme, vai pretendents ir mazais[[1]](#footnote-1) vai vidējais[[2]](#footnote-2) uzņēmums \_\_\_\_\_\_\_\_\_\_\_\_\_\_\_\_\_\_\_

Pretendenta vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_

(Parakstītāja vārds, uzvārds, ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ja paraksta pilnvarotā persona, jāpievieno pilnvaras oriģināls)*

 Datums \_\_\_\_\_\_\_\_\_\_\_\_\_\_\_\_

4.pielikums

iepirkuma „Medicīnisko gultu un procedūru galdu piegāde”,

 Id. Nr. JRS 2021/49MS noteikumiem

**PIRKUMA LĪGUMS** (PROJEKTS)

(par medicīnisko gultu un skapīšus/ procedūru galdu piegādi)

Jēkabpilī, 2021.gada \_\_\_. \_\_\_\_\_\_\_\_\_

**SIA „Jēkabpils reģionālā slimnīca”,** reģistrācijas Nr. 50003356621, juridiskā adrese A.Pormaļa iela 125, Jēkabpils, LV- 5201, turpmāk - Pasūtītājs, tās valdes priekšsēdētājas Margaritas Meļņikovas un valdes locekļa Renāra Putniņa personās, kuri rīkojas uz Statūtu pamata, no vienas puses, un

\_\_\_\_\_\_\_\_\_\_\_\_\_\_\_ turpmāk - Piegādātājs, tās \_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_ pamata, no otras puses, abi kopā turpmāk - Puses, pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un publiskā iepirkuma „Medicīnisko gultu un procedūru galdu piegāde”, identifikācijas Nr. JRS 2021/49MS rezultātiem, noslēdza šādu iepirkuma līgumu, turpmāk - Līgums:

**1. Līguma priekšmets**

1.1. Piegādātājs pārdod un piegādā, bet Pasūtītājs pieņem un apmaksā četras multifunkcionālās gultas un četrus pacientu skapīšus/ četrus procedūru galdus (tekstā arī Prece), saskaņā ar tehnisko specifikāciju un cenu, kāda tika iesniegta piedāvājumā iepirkumam (Līguma 1. un 2.pielikums), kas ir Līguma neatņemamas sastāvdaļas, bet Pasūtītājs apņemas pieņemt un apmaksāt Preci saskaņā ar Līguma noteikumiem.

**2. Līguma summa un samaksas kārtība**

2.1. Līguma summa ir EUR \_\_\_\_\_\_*(vārdiski*), bez PVN. Tiek piemērota 21% pievienotās vērtības nodokļa, turpmāk - PVN, likme, kas sastāda EUR \_\_\_\_\_\_ *(vārdiski)*. Līguma summa kopā ar 21% PVN sastāda EUR \_\_\_\_\_ *(vārdiski)*.

Preces cena tiek noteiktas *euro* (EUR), vadoties no iepirkumam iesniegtā finanšu piedāvājuma un ir nemainīga visu Līguma izpildes laiku.

2.2. PVN summa tiek aprēķināta un norādīta rēķinā atbilstoši “Pievienotās vērtības nodokļa likuma” nodokļa procenta likmēm un noteikumiem. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas ar PVN tiek grozītas bez atsevišķas pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preces cena un Līguma summa bez PVN šādā kārtībā nevar tikt grozītas.

2.3. Preces vienas vienības cenā ir iekļauta Preces ievešana Latvijas Republikā, iepakojums, piegāde un izkraušana Pasūtītāja norādītajā vietā, kā arī visi valsts un pašvaldības noteiktie nodokļi, nodevas un citas izmaksas, kas saistītas ar Līguma izpildi. Preces vienību cena Līguma izpildes gaitā paliek nemainīga.

2.4.Pasūtītājs apmaksā preci, veicot 100% pēcapmaksu 60 (sešdesmit) dienu laikā no Preces piegādes brīža un preču pavadzīmes – rēķina saņemšanas.

2.5. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī tajos jābūt norādītiem Pasūtītāja rekvizītiem, Līguma numuram un iepirkuma identifikācijas numuram. Ja rēķini nav noformēti atbilstoši Latvijas Republikas normatīvo aktu vai šī punkta prasībām Piegādātāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu rēķinu. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Līguma noteikumiem noformētu rēķinu.

2.6. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.

2.7. Puses atzīst par saistošiem arī elektroniski sagatavotus un iesniegtus rēķinus.

**3.Preču piegādes kartība**

1. Prece Pasūtītājam tiek piegādāta un nodota ne vēlāk kā 2 (divas) kalendāro nedēļu laikā no Līguma parakstīšanas dienas, tā norādītajās telpās, Andreja Pormaļa 125, Jēkabpilī, LV – 5201.
2. Par Preces iegādes datumu uzskata datumu, kad Piegādātājs ir piegādājis Preci pilnā apjomā, uzstādījis, nodevis Preci Pasūtītājam, un ir parakstīts pieņemšanas – nodošanas akts.
3. Nododot Preci Piegādātājs nodod visus Preces tehniskos dokumentus, t.sk., lietošanas instrukciju valsts (latviešu) valodā.

**4.Garantijas**

4.1. Piegādātāja piegādātās Preces garantijas laiks ir 24 *(divdesmit četri)* mēneši no Preces ekspluatācijā nodošanas brīža, ko apstiprina Preces pieņemšanas-nodošanas akts.

4.2. Piegādātājs apņemas garantijas laikā, kas ir minēts šī Līguma 4.1. punktā, bez maksas novērst jebkuru Preces defektu un bojājumu.

4.3. Piegādātājam nav tiesību vienpusēji, bez iepriekšējas saskaņošanas, garantijas laika servisa apkopes veikšanu nodot trešajām personām.

4.4. Piegādātāja garantija neattiecas uz defektiem, kas radušies:

4.4.1. Preci ekspluatējot neatbilstoši tās ekspluatācijas norādījumiem (ražotāja instrukcijām);

4.4.2. neatļautu izmaiņu veikšanu, remontēšanu vai pārbaudi, neapstiprinātu detaļu lietošanu Precē, kas ir pretrunā ar ražotāja instrukcijām.

4.5. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 24 stundu laikā no paziņošanas brīža jāierodas uz defekta akta sastādīšanu. Ja Piegādātājs šajā termiņā neierodas, Pasūtītājs vienpusēji sastāda defektu aktu, kas ir saistošs Piegādātājam .

4.6. Pamatojoties uz defektu aktu, Piegādātājam ne vēlāk kā trīs darba dienu laikā no defektu akta sastādīšanas brīža jānovērš defekts, bez Pasūtītāja papildus samaksas visā garantijas laikā. Ja defekta novēršanai nepieciešams garāks termiņš, Puses par to vienojas atsevišķi.

**5.Pušu saistības**

5.1. Piegādātājs nodrošina Preces piegādi Līgumā noteiktajā termiņā un sedz transporta izdevumus, kā arī atbild par Preces pārvadājuma risku.

5.2. Piegādātāja pienākums ir reizē ar piegādi nodot Pasūtītājam visus nepieciešamos pavaddokumentus saskaņā ar Latvijas Republikā spēkā esošajiem normatīvajiem aktiem.

5.3. Pasūtītāja pienākums ir nodrošināt piegādātās Preces pieņemšanu un apmaksu atbilstoši Līguma noteikumiem.

**6.Pušu atbildība**

6.1.Katra Puse ir atbildīga par Līguma pildīšanu. Vainīgā Puse par Līguma saistību nepienācīgu pildīšanu, atlīdzina otrai Pusei radušos tiešos zaudējumus.

6.2.Par Līgumā noteikto maksājuma termiņu neievērošanu Piegādātājs Pasūtītājam var piemērot līgumsodu 0,1% apmērā no nokavētā maksājuma summas par katru nokavēto dienu.

6.3.Par Līgumā noteikto Preces piegādes termiņu neievērošanu Pasūtītājs var piemērot Piegādātājam līgumsodu 0,1 % apmērā no kavētās Preces piegādes apjoma summas par katru nokavēto dienu.

6.4. Ieturamā līgumsoda summa Pusēm nevar būt lielākā par 10% no Līguma kopējās summas.

6.5. Pamatotu iemeslu dēļ Līgumā paredzētos līgumsodus var samazināt vai neiekasēt, ja panākta Pušu rakstiska vienošanās.

6.6. Ja Preces piegāde tiek kavēta vairāk par 10 darba dienām, Pasūtītājam ir tiesības vienpusēju lauzt Līgumu, brīdinot par to Piegādātāju 3 darba dienas iepriekš un Piegādātājam ir pienākums bezstrīdus kārtībā atmaksāt visu, līdz Līguma laušanai saņemto summu, t.sk. iekļauto PVN.

6.7. Līgumsodu samaksa neatbrīvo no Līguma saistību izpildes.

6.8. Neviena no Pusēm nav atbildīga par savu saistību neizpildi, ja tā radusies nepārvaramas varas apstākļu dēļ. Ar nepārvaramas varas apstākļiem saprot dabas katastrofas, karu un jebkura rakstura kara operācijas, blokādi, embargo, epidēmijas un citus ārkārtas apstākļus, kurus puses nevarēja paredzēt Līguma izpildes laikā. Par šādu apstākļu iestāšanos 5 dienu laikā tiek paziņots otrai Pusei. Biznesa risks netiek uzskatīts par nepārvaramu varu un nevar būt par pamatu Līguma saistību nepildīšanai.

**7. Pārējie noteikumi**

7.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildīšanai.

7.2. Līgums pilnībā apliecina Pušu vienošanos. Nekādi mutiski papildinājumi netiek uzskatīti par Līguma noteikumiem. Jebkuras izmaiņas Līguma noteikumos stājas spēkā tikai tad, ja tās tiek noformētas rakstiski un tās paraksta abas Puses.

7.3. Puses apņemas darīt visu, lai ar Līguma izpildi saistītos strīdus un domstarpības risinātu sarunu kārtībā savstarpēji vienojoties. Strīdus, par kuriem 30 dienu laikā netiek panākta vienošanās, izskata tiesa LR spēkā esošajā kārtībā.

7.4. Līguma saistības pāriet Pušu tiesību saistību pārņēmējiem. Gadījumā, ja tiek mainīta kādas puses juridiskā adrese vai rekvizīti, par to 5 darba dienu laikā tiek paziņots otrai Pusei.

7.5. Pušu pārstāvji apliecina, ka tiem ir nepieciešamās pilnvaras un atļaujas slēgt šo līgumu.

7.6. Līgums ar vienu pielikumu sastādīts un parakstīts 2 (divos) eksemplāros, no kuriem viens eksemplārs atrodas pie Pasūtītāja, bet otrs eksemplārs pie Piegādātāja, abiem eksemplāriem ir vienāds juridiskais spēks.

**8. Pušu rekvizīti un paraksti:**

8.1. Pasūtītājs - SIA „Jēkabpils reģionālā slimnīca”, juridiskā adrese: Andreja Pormaļa iela 125, Jēkabpils, LV-5201, reģistrācijas Nr. 50003356621

Norēķinu konts: AS SEB banka,

kods: UNLALV2X, konts: LV22UNLA0009003467368

8.2. Piegādātājs - nosaukums, juridiskā adrese, reģ. Nr.

Norēķinu konts:

kods: konts:

|  |  |
| --- | --- |
| **Pasūtītājs: SIA ,,Jēkabpils reģionālā slimnīca”** | **Piegādātājs:**  |

1. atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) **mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro* [↑](#footnote-ref-1)
2. atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) **vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, *un/vai,* kura gada bilance kopā nepārsniedz 43 miljonus *euro* [↑](#footnote-ref-2)